
Osnutek pogodbe 
REPUBLIKA SLOVENIJA, MINISTRSTVO ZA DMOGRAFIJO, DRUŽINO, SOCIALNE ZADEVE IN ENAKE
MOŽNOSTI, Štukljeva 44, 1000 Ljubljana, ki ga zastopa ministrica Mateja Ribič (v nadaljevanju:
naročnik), matična številka: 2632888000, davčna številka: 95425462,
podpisnik: Mateja Ribič, ministrica
in
__________________________________________________________________________________________________________________________________________________________________________________________________________
ki jo/ga zastopa __________________________ (v nadaljevanju: izvajalec), matična št. ______________________________,
ID št. za DDV ____________________________, transakcijski račun:____________________________________________ ;
podpisnik:_______________________________
sklepata
POGODBO
za izdelavo medijskega načrta in medijski zakup za promocijsko kampanjo »Demografija smo ljudje«
FEP št. 2620-26-030001

I. UVODNE DOLOČBE
1. člen
Pogodbeni stranki uvodoma ugotavljata, da:
· je naročnik izvedel postopek oddaje javnega naročila za izdelavo medijskega načrta in medijski zakup za promocijsko kampanjo »Demografija smo ljudje«, po postopku oddaje evidenčnega javnega naročila v skladu z določili Zakona o javnem naročanju (Uradni list RS, št. 91/15, 14/18, 121/21, 10/22, 74/22 - odl. US in 100/22 - ZNUZSZS; v nadaljevanju: ZJN-3) in povabilom k oddaji ponudbe št. __________z dne__________ (v nadaljevanju: povabilo),
· je bil izvajalec na podlagi odločitve naročnika o oddaji naročila št. ___________z dne___________ izbran kot ekonomsko najugodnejši ponudnik predmetnega javnega naročila,
· na podlagi navedenega sklepata to pogodbo za ureditev medsebojnih pravic in obveznosti.

Il. PREDMET POGODBE
2. člen
S to pogodbo naročnik odda, izvajalec pa prevzame v izvedbo aktivnosti, ki so vezane na izdelavo medijskega načrta in medijski zakup za promocijsko kampanjo »Demografija smo ljudje« (v nadaljevanju: storitev), v skladu z povabilom, izvajalčevo ponudbo in to pogodbo.
3. člen
Storitve, vezane na pripravo in izvedbo predmeta te pogodbe, so:
· priprava medijskega načrta, ki izkazuje geografsko pokritost celotne Slovenije, doseg posameznih medijev in pričakovane rezultate kampanje; 
· naročnik zagotovi osnovne kreativne materiale (oglasi, pasice, besedila in druge komunikacijske elemente), izvajalec pa po potrebi pripravi tehnične prilagoditve in mutacije oglasov za posamezne formate in medije, pri čemer morajo biti v ponudbo vključene najmanj tri korekture oziroma prilagoditve posameznega oglasa brez dodatnih stroškov za naročnika; 
· po potrditvi medijskega načrta izvajalec izvede zakup oglasnega prostora na izbranih lokalnih in regionalnih spletnih portalih; 
· sprotno spremljanje rezultatov kampanje ter optimizacijo oglaševanja glede na doseganje KPI-jev; 
· redno usklajevanje aktivnosti z naročnikom; naročnik ima en dan časa, da se odzove na pripombe, izvajalec pa en dan časa, da jih upošteva;
· pripravo zaključnega evalvacijskega poročila.

Podrobnejša opredelitev storitev iz prejšnjega odstavka je določena v povabilu (točka 3.3 Način izvajanja kampanje in obseg storitve).
Izvajalec izvede tudi druge aktivnosti, ki so nujne in potrebne za izvedbo in normalni potek promocijske kampanje.
Izvajalec storitve iz prvega odstavka tega člena izvaja v obdobju, določenim s terminskim načrtom iz prvega odstavka 7. člena te pogodbe oziroma najkasneje do 13.12. 2026.
4. člen
Ta pogodba ima naslednje priloge, ki so sestavni del določil te pogodbe, in se izvaja na način in v obsegu, kot je določen v tej pogodbi in njenih prilogah, in sicer:
· Priloga 1: Ponudbeni predračun št. _______________________ z dne__________________________;
· Priloga 2: Povabilo k oddaji ponudbe št. _______________________ z dne ________________________.

Ker je sestavni del te pogodbe tudi povabilo, so tudi vse zahteve in pogoji iz povabila, ki niso izrecno navedeni v tej pogodbi, sestavni del te pogodbe.
5. člen
Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih storitev in povabilom.

Ill. POGODBENA CENA, PLAČILNI POGOJI IN POROČANJE
6. člen
Pogodbena cena za storitve po tej pogodbi je določena na osnovi ponudbe izvajalca in znaša največ:
___________________________________ EUR brez DDV;
___________________________________ EUR davek na dodano vrednost (DDV) v EUR;
___________________________________ EUR pogodbena vrednost vključno z DDV v EUR.
Pogodbena cena iz prejšnjega odstavka tega člena je določena po fiksnih cenah iz predračuna izvajalca št. ___________________________________. 
Izvajalec mora ob izdaji računov upoštevati veljavni Zakon o davku na dodano vrednost.
Pogodbena vrednost vsebuje vse elemente cene, vključno z DDV, manipulativnimi stroški, taksami, carino idr. in je ni možno povečati na nobeni osnovi, razen na zakonski. Izvajalec v zvezi s tem nima pravice zaračunavati nobenih dodatnih stroškov.
Pogodbena cena zajema tudi storitve, ki v posameznih postavkah ponudbe izvajalca niso zajete, vendar so po svoji naravi nujne za izvedbo in normalni potek javnega naročila, kot izhaja iz določb, ki jih mora kot izvajalec izvesti na podlagi veljavnih predpisov.
Sredstva za javno naročilo so zagotovljena iz državnega proračuna v okviru PP 263049 – Demografija.
Naročnik ni zavezan naročiti obsega storitev v celotni opredeljeni vrednosti te pogodbe.

7. člen
Izvajalec mora medijski načrt v pregled in potrditev naročniku posredovati najpozneje tri dni od oddaje naročila. 
Izvajalec mora za vsak posamezni v medijski načrt uvrščeni medij po izvedenem oglaševanju naročniku predložiti končno poročilo najkasneje do 16. decembra 2026, ki vključuje:
· porabo sredstev po posameznih spletnih medijih in skupaj (naročnik je zavezan k javnemu poročanju skladno s 64. členom ZMed-1);
· število posameznikov, ki so kliknili na PR članke in število ogledov PR člankov po posameznih spletnih medijih, po statističnih regijah in skupaj;
· število prikazov in dosežen CTR na oglasne pasice po posameznih spletnih medijih, po statističnih regijah in skupaj; delež prikazov pasic na vidnih oglasnih pozicijah;
· prikaz deleža dosega v Osrednjeslovenski statistični regiji in deleža dosega izven nje;
· primerjavo načrtovanih in realiziranih KPI-jev z obrazložitvijo morebitnih odstopanj.
Poročilo mora biti v slovenskem jeziku in biti posredovana naročniku v elektronski obliki.
Prejeto in s strani naročnika potrjeno končno poročilo je pogoj za izplačilo sredstev iz 6. člena te pogodbe. Naročnik je dolžan v roku 8 dni od prejema končnega poročila slednjega potrditi ali delno/v celoti zavrniti.
Če naročnik po prejemu poročila iz prejšnjega odstavka ugotovi, da ga je treba dopolniti oziroma spremeniti ali da izvajalec bistveno krši določila te pogodbe, ali pri izvajanju bistveno odstopa od opisa vsebine iz povabila, določi izvajalcu primeren rok, v katerem mora ta predložiti dopolnjeno oziroma spremenjeno poročilo, ali ugotovljene kršitve oziroma nepravilnosti odpraviti. Če izvajalec v zahtevanem roku poročila ne dopolni oziroma spremeni ali ne odpravi ugotovljenih kršitev oziroma nepravilnosti, ima naročnik pravico odstopiti od te pogodbe in od izvajalca zahtevati vrnitev že prejetih sredstev skupaj z zakonitimi zamudnimi obrestmi od dneva prejema nakazanih sredstev do dneva vračila.
Če izvajalec poročila ne predloži v roku, navedenem v tej pogodbi, ali če naročnik ugotovi, da so bila dodeljena sredstva porabljena nenamensko, ima naročnik pravico odstopiti od te pogodbe in od izvajalca zahtevati vrnitev že prejetih sredstev z zakonsko določenimi zamudnimi obrestmi od dneva prejema nakazanih sredstev do dneva vračila. Če naročnik ugotovi, da so bila dodeljena sredstva porabljena nenamensko le v delu, lahko naročnik zahteva vrnitev že prejetih sredstev v delu, ki ni bil porabljen namensko.
Ne glede na osmi odstavek tega člena lahko naročnik, če izvajalec niti v naknadno določenem roku poročila ne dopolni oziroma spremeni, ne odpravi kršitev oziroma ne odpravi pomanjkljivosti, iz poročila pa je razvidno, da opravljene obveznosti le v delu odstopajo od vsebine javnega naročila, potrdi poročilo v delu, ki ustreza pogodbenim obveznostim in prizna ustrezno višino sredstev glede na potrjeno vsebino poročila.
V primeru odstopanja pri izvedbi storitve od podrobnega terminskega načrta mora izvajalec o tem takoj obvestiti naročnika.
Če izvajalec ne spoštuje pogodbenih rokov za izvedbo storitve ter povzroči naročniku s tem škodo, je dolžan naročniku nastalo škodo povrniti.
Naročnik si pridržuje pravico, da od izvajalca kadar koli zahteva izredno poročilo o opravljenih storitvah s specifikacijo in opisom opravljenih storitev.
8. člen
Izvajalec mora najkasneje v roku 8 dni, po prejemu potrjenega končnega poročila iz 7. člena te pogodbe, oddati e-račun, kateremu priloži s strani naročnika potrjeno končno poročilo. 
Izvajalec je dolžan posredovati e-račun izključno v elektronski obliki preko spletne aplikacije UJPnet, v katerih navede tudi številko pogodbe, na katero se vloga nanaša oz. FEP: 2620-26-030001. Kot uradni prejem e-računa se šteje datum vnosa računa v sistem UJPnet.
Rok plačila je največ 30 dni od prejema in potrditve pravilno oddanega e-računa. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.
Naročnik bo izvajalcu sredstva nakazal na transakcijski račun št.: ________________________, odprt pri: _____________________________________________________________.

V. OBVEZNOSTI NAROČNIKA
9. člen
Naročnik se obvezuje, da bo:
· sodeloval z izvajalcem pri iskanju najustreznejših vsebinskih rešitev za izvedbo storitve, mu nudil strokovno pomoč pri oblikovanju vsebinskih sporočil kampanje ter pri spoštovanju vizualne podobe »Demografija smo ljudje« in pravil strategije komuniciranja naročnika;
· organiziral uvodni sestanek z izvajalcem in glede na potrebe tudi nadaljnje sestanke;
· če pride med izvajanjem storitve do spremembe okoliščin, ki bi vplivale na izpolnitev pogodbenih obveznosti, te upošteval pri podaljšanju rokov izvedbe;
· plačal naročeno storitev v dogovorjenem roku.

VI. OBVEZNOSTI IZVAJALCA
10. člen
V zvezi z izvajanjem storitev po tej pogodbi se izvajalec zavezuje, da:
· bo opravil storitev, ki je predmet te pogodbe, v skladu z navodili naročnika in v skladu s ponudbo izvajalca;
· bo pridobil predhodno odobritev naročnika vseh vsebin in izdelkov, ki bodo nastali v okviru izvajanja predmeta te pogodbe;
· bo pridobil predhodno soglasje naročnika za vsako morebitno spremembo pri izvedbi storitve, ki je predmet te pogodbe;
· bo na naročnika brezplačno, izključno in neomejeno prenesel vse materialne avtorske pravice, ob tem pa bo imel naročnik pravico do nadaljnjega prenosa uporabe, prilagajanja in predelave vseh materialnih avtorskih pravic, ki bodo ustvarjene v okviru te pogodbe;
· ne bo na tretje osebe prenesel avtorskih pravic po tej pogodbi ne odplačno niti ne neodplačno;
· bo omogočil naročniku nadzor nad izvajanjem storitve, ki je predmet te pogodbe;
· bo v 3 delovnih dneh od zahteve naročnika podal potrebna pojasnila in dokazila v zvezi z izvajanjem predmeta te pogodbe;
· se bo udeleževal sestankov z naročnikom;
· bo naročniku na njegovo zahtevo izročil del promocijskega materiala za potrebe naročnika;
· bo zagotavljal revizijsko sled v dokumentarnih in informacijskih sistemih ter zagotavljal dostopnost podatkov nadzornim institucijam;
· bo naročniku posredoval posredoval podatke o svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih ter podatke o njihovih lastniških deležih; gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe;
· bo naročniku za opravljeno delo predložil vsebinsko in finančno poročilo v skladu s 7. členom te pogodbe in po potrditvi le teh tudi e-račun;
· bo izvedel vse prevzete aktivnosti v predvidenem roku in predvideni dinamiki v skladu s terminskim načrtom;
· bo storitve po tej pogodbi opravil kvalitetno, vestno in po pravilih stroke, pri čemer bo skrbel, da bo delo opravljeno ekonomično v okviru določil te pogodbe in morebitnih dodatnih dogovorov med pogodbenima strankama.
Izvajalec je dolžan takoj pisno opozoriti naročnika na okoliščine, ki bi otežile ali onemogočile kakovostno, pravilno in pravočasno izvedbo storitve oziroma pogodbenih obveznosti.

VIl. ROKI IZVAJANJA STORITEV
11. člen
Izvajalec se zavezuje, da bo z izvedbo pogodbenih storitev začel takoj po podpisu te pogodbe in da bo pogodbene storitve izvedel v rokih, določenih s terminskim načrtom iz prvega odstavka 7. člena te pogodbe.
12. člen
Izvajalec ima pravico zahtevati podaljšanje roka za izvajanje storitev:
· zaradi dodatnih storitev, izvedenih po pisni zahtevi naročnika in
· zaradi ravnanja tretjih oseb ali naročnika, ki onemogočajo izvedbo storitev in ki niso posledica ravnanja izvajalca.

VIll. POGODBENA KAZEN
13. člen
Če se izvajalec po svoji krivdi pri izvedbi del ne drži dogovorjenih rokov in pogodbenih obveznosti, sme naročnik za vsak dan zamude zahtevati plačilo pogodbene kazni v višini 2% od skupne cene za posamezno storitev z DDV, vendar skupaj ne več kot 10% celotne pogodbene vrednosti.
Pogodbena kazen se obračuna pri plačilu za opravljene storitve.
Če je zaradi zamude izvajalca naročniku povzročena škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

IX. NADZOR
14. člen
Naročnik ima pravico do nadzora nad porabo sredstev, izplačanih na podlagi te pogodbe.
Naročnik lahko za nadzor porabe sredstev od izvajalca zahteva vpogled v poslovanje in dokumentacijo o izpolnjevanju te pogodbe. Izvajalec je dolžan pooblaščenim osebam naročnika ter drugim pristojnim organom omogočiti dostop do rezultatov izvajanja ukrepa iz te pogodbe ter dokumentacije, vezane nanj in vpogled vanjo.

X. ODSTOP OD POGODBE
15. člen
Če pride do prekinitve storitev oziroma do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.
16. člen
Naročnik ima pravico odstopiti od pogodbe kadar koli, brez posledic za naročnika, če:
· pride izvajalec v takšno finančno situacijo, ki bi mu onemogočila izvedbo pogodbenih obveznosti;
· izvajalec po svoji krivdi v roku 8 dni od podpisa pogodbe ne prične z delom;
· izvajalec po svoji krivdi zamuja s storitvami po faznih rokih iz potrjenega terminskega načrta storitev več kot 8 dni, oziroma če ne dosega pogodbeno dogovorjene kvalitete in standardov in je ne more vzpostaviti niti v naknadno dogovorjenem roku, ki mu ga določi naročnik.

Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:
· javno naročilo je bilo bistveno spremenjeno, kar terja nov postopek javnega naročanja;
· v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja.
Odstop od pogodbe učinkuje z dnem, ko izvajalec prejme pisno izjavo naročnika o odstopu.
Izvajalec ima v primerih iz prvega odstavka tega člena pravico do plačila za dotlej kvalitetno opravljena dela, naročniku pa je dolžan povrniti vso škodo, ki jo je zaradi tega utrpel, tudi razliko do morebitne višje cene, ki jo bo za predmetne storitve za preostanek pogodbenega obdobja določil nov izvajalec.
Naročnik ne odgovarja za škodo, ki je ali bi iz gornjih razlogov utegnila nastati izvajalcu.
XI. RAZVEZNI POGOJ
17. člen
Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:
· če bo naročnik seznanjen, da je pristojni državni organ ali sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
· če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek
· in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način, določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.
V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.
Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.
Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

XII. REŠEVANJE SPOROV
18. člen
Morebitne spore v zvezi z izvajanjem te pogodbe bosta pogodbeni stranki skušali rešiti sporazumno v skladu s pogodbo. Če to ne bo mogoče, se dogovorita, da je za reševanje sporov pristojno sodišče v Ljubljani.

XIII. PROTIKORUPCIJSKA DOLOČBA
19. člen
V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.
Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe, oziroma z drugimi ukrepi v skladu s predpisi Republike Slovenije.

XIV. REVIZIJSKA SLED
20. člen
Vsa dokumentacija, povezana z izvedbo javnega naročila, mora biti hranjena na način, da zagotavlja revizijsko sled izvedbe javnega naročila.
Izvajalec je vso dokumentacijo, povezano z izvajanjem javnega naročila, dolžan hraniti v skladu z veljavno zakonodajo oziroma še najmanj 10 let po izpolnitvi pogodbenih obveznosti.
Izvajalec se zavezuje, da bo zagotovil dostop do celotne dokumentacije v zvezi z naročilom naročniku, revizijskemu organu in drugim nadzornim organom, vključenim v izvajanje, upravljanje, nadzor ali revizijo javnega naročila, ter njihovim pooblaščencem, in sicer tudi po izpolnitvi pogodbenih obveznosti.
Revizijska sled mora omogočati predstavitev časovnega zaporedja vseh dogodkov, povezanih z izvedbo posamezne aktivnosti javnega naročila, in poslovnih dogodkov, shranjenih v računovodskih in drugih evidencah izvajalca. Revizijska sled je skupek vseh informacij, ki so potrebne, da se predstavi zgodovinski zapis o pomembnejših dogodkih oziroma aktivnostih, povezanih s shranjenimi podatki in informacijami ter sistemi za zbiranje, obdelovanje in arhiviranje podatkov.
Informacije, ki jih revizijska sled vključuje, morajo biti takšne, da dokazujejo neoporečnost shranjene informacije. Njihov nastanek in hramba morata zagotavljati njihovo neoporečnost in uporabnost v vsem času hranjenja informacij.

XV. KONČNE DOLOČBE
21. člen
Skrbnik te pogodbe na strani naročnika je ____________________________ ; e-pošta: ____________________.

Skrbnik te pogodbe na strani izvajalca je _____________________________; e-pošta: _____________________.
Za spremembo skrbnikov pogodbe je dovolj pisno obvestilo ene stranke drugi stranki.
22. člen
Pogodba se lahko spremeni ali dopolni s pisnim aneksom, ki ga sporazumno sprejmeta in podpišeta obe pogodbeni stranki.
Pogodbeni stranki bosta pri tolmačenju posameznih določb pogodbe ter za ostala razmerja in vprašanja, ki niso urejana med strankama po tej pogodbi, uporabljali ZJN-3, v delu, ki ga ta zakon ne ureja pa se dogovorita, da bosta uporabljali Obligacijski zakonik (Uradni list RS, št. 97/07 - uradno prečiščeno besedilo, 64/16 — odl. US in 20/18 - OROZ631).
23. člen
Pogodba je sklenjena in prične veljati z dnem, ko jo podpišeta obe pogodbeni stranki ter velja za obdobje izvajanja medsebojnih obveznosti, dogovorjenih s to pogodbo.
Pogodba je sklenjena pod odložnim pogojem, da izvajalec predloži tudi v celoti izpolnjeno in podpisano izjavo o udeležbi fizičnih in pravnih oseb v lastništvu izvajalca na prilogi št. 5 povabila, razen v primeru sklenitve pogodbe z izvajalcem, ki je samostojni podjetnik posameznik ali drug posameznik, ki samostojno opravlja dejavnost.
Izjava iz prejšnjega odstavka tega člena postane sestavni del pogodbe.
24. člen
Ta pogodba se podpiše z elektronskim podpisom.
Številka:

